(Návrh)

**Vyhláška**

**Ministerstva spravodlivosti Slovenskej republiky**

z ... 2019

**o výberovom konaní a príprave justičných čakateľov – základné tézy**

Ministerstvo spravodlivosti Slovenskej republiky podľa § ... zákona č. 385/2000 Z. z. o sudcoch a prísediacich a o zmene a doplnení niektorých zákonov v znení zákona č. .../2019 Z. z. ustanovuje:

§ 1

Predmet úpravy

Toto ustanovenie bude upravovať predmetne právnej úpravy.

§ 2

Náležitosti vyhlásenia výberového konania

Toto ustanovenie bude upravovať náležitosti vyhlásenia výberového konania na funkciu justičného čakateľa.

§ 3

Zoznam predkladaných dokladov

Toto ustanovenie bude upravovať zoznam dokladov, ktoré bude musieť justičný čakateľ predložiť spolu so žiadosťou o zaradenie do výberového konania. Ustanovenie bude taktiež upravovať postup v prípade, že uchádzač tieto doklady nepredloží.

§ 5

Písomný test

Toto ustanovenie bude upravovať podrobnosti o písomnom teste v rozsahu najmä označenie odborných vedomostí, ktoré sa písomným testom overujú, anonymitu testov, počet otázok v teste, časový limit pre vypracovanie testu a bodovanie testu. Rovnako sa upraví aj spôsob tvorby testu. Súčasťou vyhlášky bude aj pravidlo, podľa ktorého úspešné absolvovanie písomného testu bude podmienkou účasti v ďalších častiach výberového konania.

§ 6

Preklad z cudzieho jazyka

Toto ustanovenie bude upravovať podrobnosti o preklade z cudzieho jazyka v rozsahu najmä označenie svetových jazykov, z ktorých možno vykonať preklad, anonymitu prekladov, časový limit pre vypracovanie prekladu, bodovanie prekladu. Rovnako sa upraví aj spôsob tvorby prekladu. Súčasťou vyhlášky bude aj pravidlo, podľa ktorého úspešné absolvovanie prekladu bude podmienkou účasti v ústnej časti výberového konania.

§ 7

Ústna časť

Toto ustanovenie upraví priebeh ústnej časti výberového konania a spôsob jej hodnotenia.

§ 8

Spôsob vyhodnotenia výsledkov výberového konania

Toto ustanovenie upraví postup spracovania hodnotiaceho hárku, v ktorom sa zachytí priebeh celého výberového konania z pohľadu každého člena výberovej komisie. Hodnotiace hárky sú určujúce pre určenie neúspešných a úspešných uchádzačov, resp. konečné poradie úspešných uchádzačov.

V tomto ustanovení sa upraví aj verejné vyhlásenie výsledkov výberového konania.

§ 9

Náležitosti zápisnice z výberového konania

Toto ustanovenie upraví náležitosti zápisnice z výberového konania, postup pri jej vyhotovení a podpisovaní.

§ 10

Hodnotenie justičného čakateľa

Toto ustanovenie upraví podrobnosti o hodnotení justičného čakateľa, pričom sa zváži zavedenie osobitného hodnotiaceho formulára.

§ 11

Náležitosti výkazu praxe justičného čakateľa

Toto ustanovenie upraví obsahové náležitosti výkazu praxe justičného čakateľa.

§ 12

Upraví sa účinnosť vyhlášky v nadväznosti na účinnosť vykonávanej zákonnej úpravy.